alexandrainst/scandi-wiki huggingface dataset:
Hard to Kill

Hard to Kill er en amerikansk actionkriminal-film fra 1990 med Steven Seagal i hovedrollen. Andre sentrale rolle spilles av Kelly LeBrock, Frederick Coffin og William Sadler. Regi er ved Bruce Malmuth.

Handling 
Los Angeles-detektiven Mason Storm (Steven Seagal) snubler over et korrupsjonskomplott på politisk høyplan. Oppdagelsen får dramatiske følger for både ham og hans familie. Like etter blir hans hjem invadert av leiemordere. Kona blir drept, men sønnen klarer å komme seg unna. Storm havner selv i koma, men pålitelige kollegaer klarer å få det hele til å se ut som han ble drept i attentatet. I hele syv år ligger Storm i koma, og under denne tiden har sykepleieren Andy Stewart tatt hånd om ham. Når han til slutt våkner får uheldigvis også morderne vite at han er i live. Men hans sykepleier oppdager at han er i fare, og klarer å få ham i sikkerhet. Nå har Storm kun ett eneste mål: Å ta hevn over mannen som stod bak drapet på kona. Storm legger seg dermed i hardtrening for å være beredt til det endelige oppgjøret.

Om filmen 
Anmelderne
Hard to Kill har bare fått 36 % på Rotten Tomatoes. 

Det norske filmnettstedet CINERAMA gav den dårlig omtale i forbindelse med en DVD-lansering i 1999. Anmelderen gav den terningkast to og skrev blant annet: «Steven Seagal er neppe den helt store skuespilleren, men ettersom han passer til roller av denne typen får vi heller ikke se han drite seg ut. Kelly Le Brock derimot (sykepleieren) stiller svært dårlig i sin rolle, og det er sikkert en av grunnene til at vi ikke har sett så mye til henne siden. Mange av de øvrige birolleinnehaverne har tilsynelatende lite skuespiller-erfaring fra før (det er lett å se selv om det ikke kreves så mye av skuespillerne), og dette trekker helhetsinntrykket ned ytterligere».

Publikum
Den gjorde det forholdsvis bra på amerikanske kinoer, hvor den innbrakte over $47 millioner.

I Norge
Den ble forbudt vist på norske kinoer av Statens Filmkontroll, men ble utgitt på video sommeren 1990.

Rollebesetning

Referanser

Eksterne lenker 
 

Actionfilmer fra USA
Kriminalfilmer fra USA
Kampsportfilmer fra USA
Filmer fra 1990
Filmer som har vært forbudt i Norge
Engelskspråklige filmer
Moment (album)

Moment er et musikkalbum med Elin Rosseland, utgitt i 2004.

Sporliste

 «Klipp»
 «Firkant»
 «Moment»
 «Vuggi»
 «Alenen»
 «Largo»
 «Følge»
 «Alento»
 «-og alle de forskjellige stemmer...»
 «Hvint/Glass»

Musikkalbum fra 2004
Norske musikkalbum
Thorvald Wiig

Thorvald Wiig (født 17. april 1913 i Trondheim, død 28. juli 2004 samme sted) var en norsk advokat med praksis i Trondheim.

Wiig ble cand.jur. i 1937. Han var dommer- og advokatfullmektig inntil krigen startet i 1940. Under krigen drev han familiens bakeri- og konditorvirksomhet. Etter krigen ble han sommeren 1945 konstituert som sorenskriver i Gauldal før han startet advokatvirksomhet i eget navn i Trondheim. Han ble høyesterettsadvokat i 1955.

Thorvald Wiig var sideordnet forsvarer for den landssvikdømte Henry Oliver Rinnan og hans medhjelpere etter krigen. Rinnan ble dømt til døden ved Frostating lagmannsrett den 20. september 1946. Wiig tilbragte de siste timer sammen med Rinnan før han ble overlatt til fengselspresten og deretter skutt på Kristiansten festning 1. februar 1947. Wiig var også forsvarer for en av Mossad-agentene i Lillehammer-saken i 1973. 

Han drev advokatvirksomhet frem til han fylte 85 år i 1998. Han var fast forsvarer i Gauldal sorenskriverembete, deretter i Trondheim tingett frem til fylte 70 år i 1983. Han hadde også en rekke styreverv i Trondheims næringsliv.

Han var sønn av bakermester Ingvald Christian Wiig og hustru Jørgine Christiansen. Han giftet seg i 1940 med Esther-Marie Wiksén (1913–2007). De ble foreldre til advokat Christian Wiig, arkitekt Ole Wiig i firma Narud Stokke Wiig, og markedsfører og økonom Thorvald Edvard Wiig.

Referanser 

Norske advokater
Personer fra Trondheim kommune
Fødsler i 1913
Dødsfall i 2004
Kramvigbrygga

Kramvigbrygga er et tidligere forretningslokale i Sørreisa som idag er museum og en del av Midt-Troms Museum. Bygningen ble i 1998 overdratt vederlagsfritt fra M.A. Kramvig A/S til Sørreisa kommune, med sikte på at kommunen og regionmuseet skulle restaurere brygga.

Gjennom tilskudd fra regionmuseet, fylkeskommunen og kommunen har det blitt mulig å sette bygningens førsteetage istand gjennom et omfattende restaureringsarbeid som ble ferdigstilt i 2009.

Huset ble bygget i 1887 som pakkhus for Reisen Forbrugerforening som drev landhandel her. I 1891 ble eiendom, hus og varebeholdning solgt til handelsbetjent Martin Anton Kramvig. Firmaet M.A. Kramvig drev handelsvirksomhet i bygningen fram til 1975.

Bygningen er oppført i bindingsverk i 2,5 etasjer. I flere omganger har den opprinnelige bygningskroppen  fått flere tilbygg, hvor den siste skjedde i 1950-årene. I dag framstår den som en sammenhengende bygning i sveitserstil.

Brygga har sin egen venneforening – «Kramvigbryggas venner».

Kramvigbrygga er Sørreisa kommunes tusenårssted, og det statlige tilskuddet kommunen fikk i denne forbindelsen ble brukt til innvendig opprusting av brygga.

Eksterne lenker 
 
 Kramvikbrygga, Vika på Midt-Troms Museums hjemmeside
 Kramvigbrygga på Sørreisa kommunes hjemmeside
 Kramvigbrygga på Sørreisa historielags hjemmeside
 -Vårt nye lille kulturhus på ISorreisa.no

Byggverk i Sørreisa
Tusenårssteder
Museer i Troms og Finnmark
Norsk Ukulelefestival

Norsk Ukulelefestival er en festival for ukulelespillere og -interesserte som første gang ble arrangert i Biorama i Holmestrand 25. juni 2011. Festivalen består av kurs, åpen scene og konserter. Arrangørene er medlemmene i ukulelegruppen The Jumping Fleas fra Holmestrand.

Under festivalen ble  Tone Bergli Joner og Pelle Joner, som i en årrekke har arbeidet for ukulele i Norge, hyllet med prisen «Drømmeukulela».

Tittelen på prisen «Drømmeukulela» henspiller på at Holmestrand kommune er en av deltakerkommunene i programmet «Ønskedrømmen» som sendes på TV 2 høsten 2011.

Referanser

Kilder

Eksterne lenker
 

Kultur i Holmestrand
Musikkfestivaler i Vestfold og Telemark
Wang Zheng (friidrettsutøver)

Wang Zheng (født 14. desember 1987) er en kinesisk friidrettsutøver, som konkurrerer i sleggekast. Hun representerte Kina under Sommer-OL 2008, der hun ble nummer 32 og utslått i kvalifiseringen.

Eksterne lenker 
 

Fødsler i 1987
Kinesiske sleggekastere
Olympiske sølvmedaljevinnere for Kina
VM-bronsemedaljevinnere i friidrett for Kina
VM-sølvmedaljevinnere i friidrett for Kina
Deltakere for Kina under Sommer-OL 2008
Friidrettsutøvere under Sommer-OL 2008
Deltakere for Kina under Sommer-OL 2016
Friidrettsutøvere under Sommer-OL 2016
Medaljevinnere under Sommer-OL 2020
Deltakere for Kina under Sommer-OL 2020
Friidrettsutøvere under Sommer-OL 2020
Deltakere for Kina under VM i friidrett 2015
Deltakere for Kina under VM i friidrett 2017
Deltakere for Kina under VM i friidrett 2019
Song Aimin

Song Aimin (født 7. februar 1978 i Hengshui i provinsen Hebei i Folkerepublikken Kina) er en kinesisk friidrettsutøver, som konkurrerer i diskoskast. Hun representerte Kina under Sommer-OL 2008, der hun ble nummer 4.

Eksterne lenker 
 

Kinesiske diskoskastere
Deltakere for Kina under Sommer-OL 2004
Friidrettsutøvere under Sommer-OL 2004
Deltakere for Kina under Sommer-OL 2008
Friidrettsutøvere under Sommer-OL 2008
Personer fra Hengshui
Fødsler i 1978
Zheng Xingjuan

Zheng Xingjuan (født 20. mars 1989 fra Fuqing i provinsen Fujian i Folkerepublikken Kina) er en kinesisk friidrettsutøver, som konkurrerer i høydehopp. Hun representerte Kina under Sommer-OL 2008, der hun ble nummer 10 og utslått i kvalifiseringen.

Eksterne lenker 
 

Kinesiske høydehoppere
Deltakere for Kina under Sommer-OL 2008
Friidrettsutøvere under Sommer-OL 2008
Deltakere for Kina under Sommer-OL 2012
Friidrettsutøvere under Sommer-OL 2012
Personer fra Fuzhou
Fødsler i 1989
Deltakere under VM i friidrett 2015
På farlig grunn

På farlig grunn (originaltittel: On Deadly Ground) er en amerikansk actionfilm fra 1994 med Steven Seagal i hovedrollen. Seagal har også regien. Andre sentrale roller spilles av Michael Caine, Joan Chen og John C. McGinley. 

På farlig grunn ble ikke på langt nær den store kommersielle suksess som Segals forrige film og klarte bare så vidt å tjene inn produksjonskostnadene. Den ble i tillegg slaktet av filmanmelderne. Seagal ble tildelt nidprisen Razzie Award i kategorien «verste regissør». Filmen ble nominert i ytterligere fem kategorier.

På farlig grunn var den siste filmen i Norge som ble forbudt av Statens Filmkontroll. Den ble lansert på video høsten 1994.

Handling 
Forrest Taft (Steven Seagal) er en oljearbeider med slukking av oljebranner som spesialitet. Hans arbeidsgiver, oljeselskapet Aegis Oil med direktøren Michael Jennings (Michael Caine) i spissen, har inngått en avtale med urinnvånerne i Alaska om oljeriggutbygging. Dersom oljeselskapet ikke klarer å få oljeriggen Aegis 1 produktiv innen en gitt tidsfrist, går rettighetene tilbake til lokalbefolkningen. Dermed setter oljeselskapet profitt foran miljøvern og menneskelig sikkerhet for å rekke tidsfristen. Når mistenkelige ulykker dukker opp, går Forest sammen med eskimoene i Alaska for å stoppe oljeselskapene. I sitt samarbeid med eskimoene opplever han en spirituell forbindelse med sin forfedre.

Om filmen 
Anmelderne
På farlig grunn ble slaktet av filmkritikerne og har fått 12 % på Rotten Tomatoes. Filmkritikerne Roger Ebert og Gene Siskel inkluderte den på sin liste over de verste filmene for 1994.

Det norske nettstedet CINERAMA gav den terningkast to i 2000. Anmelderen skrev blant annet: «Selv den som er dedikert fan av Steven Seagal, kan nok bli nedtrykt etter en seanse med "On Deadly Ground". Handlingen er like syltynn som vi har sett altfor mange ganger før, og Steven Seagal like platt og ensformig som han pleier». Dagbladets anmelder gav den terningkast to.

Publikum
Filmen innbrakte i overkant av $38 millioner på amerikanske kinoer, noe som må ansees som beskjedent siden dens produksjonskostnader var på hele $34 millioner. (enkelte kilder har beregnet kostnadene til $50 millioner).

Rollebesetning 
 Steven Seagal : Forrest Taft
 Michael Caine : Michael Jennings
 Joan Chen : Masu
 John C. McGinley : MacGruder
 R. Lee Ermey : Stone
 Billy Bob Thornton : Homer Carlton
 Richard Hamilton : Hugh Palmer
 Shari Shattuck : Liles
 Chief Irvin Brink : Silook
 Apanguluk Charlie Kairaiuak : Tunrak
 Elsie Pistolhead : Takanapsaluk
 Sven-Ole Thorsen : Otto

Referanser

Eksterne lenker 
 

Actionfilmer fra USA
Filmer fra 1994
Filmer som har vært forbudt i Norge
Engelskspråklige filmer
Filmer lagt til Alaska
Einar Eilertsen

Einar Eilertsen (født 6. mars 1932 i Stathelle, død 2000) var en norsk maler.

Eilertsen var utdannet ved Statens håndverks- og kunstindustriskole 1958-1961 og Statens kunstakademi 1961-1964.

Han utdannet seg først som håndverker i malerfaget. Han debuterte i 1964 på utstillingen «Fire unge malere» i Unge Kunstneres Samfund, UKS. Hans form er abstrakt, uttrykket ofte lyrisk. Utgangspunktet for hans abstrakte fargekomposisjoner er naturen, og hans arbeider er blitt karakterisert som moderne naturromantikk.

Eilertsen hadde studiereiser til Frankrike 1957, Italia 1961, Hellas 1964, Porugal 1972, Paris 1978.

Han var medlem av Riksgalleriets innkjøpskomite (maleri) 1971-1977 og 1985-1987
Rett til M. M. I. fra 1976. Han var mangeårig styremedlem i Unge Kunstneres Samfund, Bildende Kunstneres Styre og lokale kunstnerorganisasjoner.

Stipendier 
 Finnes leg. 1961
 A. C. Houens fond 1963 og -64
 Lorch-Schives leg. 1965 og -66
 Vestfoldstip 1965
 P. M. Røwdes minne 1970
 Statens 3-årige arbeidsstip. 1971.

Innkjøp 
Eilertsen er blant annet innkjøpt av:
 Nasjonalgalleriet 1981
 Riksgalleriet 1969 – 1972 – 1973 – 1980 og 1981
 Norsk kulturråd 1969 og 1974
 Italiensk Ambassade 1968
 Larvik faste galleri 1968
 Porsgrunn faste galleri 1972 og 1981
 MOss faste galleri 1973
 Seljord faste galleri 1987
 Telemark fylkeskommune 
 Norsk Hydro

Referanser 

Norske malere
Fødsler i 1932
Dødsfall i 2000
Qin Wangping

Qin Wangping (født 16. juni 1982) er en kinesisk friidrettsutøver, som konkurrerer i sprintløp. Hun representerte Kina under Sommer-OL 2008, der hun røk ut i de innledende rundene.

Eksterne lenker 
 

Kinesiske sprintere
Deltakere for Kina under Sommer-OL 2000
Friidrettsutøvere under Sommer-OL 2000
Deltakere for Kina under Sommer-OL 2008
Friidrettsutøvere under Sommer-OL 2008
Fødsler i 1985
Wang Jinping

Wang Jinping (født 7. mars 1987) er en kinesisk friidrettsutøver, som konkurrerer i sprintløp. Hun representerte Kina under Sommer-OL 2008, der hun røk ut i de innledende rundene.

Referanser

Eksterne lenker 
 

Kinesiske sprintere
Deltakere for Kina under Sommer-OL 2008
Friidrettsutøvere under Sommer-OL 2008
Personer fra Heilongjiang
Yang Wei (badmintonspiller)

Yang Wei (født 13. februar 1979) er en kinesisk badmintonspiller. Hun har gull fra Sommer-OL 2004 i Athen, og sølv fra Sommer-OL 2000 i Sydney.

Referanser

Eksterne lenker 
 

Kinesiske badmintonspillere
Olympiske mestere for Kina
Medaljevinnere under Sommer-OL 2000
Deltakere for Kina under Sommer-OL 2000
Badmintonspillere under Sommer-OL 2000
Medaljevinnere under Sommer-OL 2004
Deltakere for Kina under Sommer-OL 2004
Badmintonspillere under Sommer-OL 2004
Deltakere for Kina under Sommer-OL 2008
Badmintonspillere under Sommer-OL 2008
Personer fra Hubei
Fødsler i 1979
Olympiske medaljevinnere i badminton
Zhang Jiewen

Zhang Jiewen (født 4. januar 1986 i Guangzhou i Folkerepublikken Kina) er en kinesisk badmintonspiller. Hun har blant annet et gull fra Sommer-OL 2004 i Athen. Hun representere også Kina under Sommer-OL 2008 i Beijing, Kina, der hun ble slått ut i kvartfinalen.

Referanser

Eksterne lenker 
 

Kinesiske badmintonspillere
Olympiske mestere for Kina
Deltakere for Kina under Sommer-OL 2004
Badmintonspillere under Sommer-OL 2004
Medaljevinnere under Sommer-OL 2004
Deltakere for Kina under Sommer-OL 2008
Badmintonspillere under Sommer-OL 2008
Personer fra Guangzhou
Fødsler i 1981
Olympiske medaljevinnere i badminton
Gao Ling

Gao Ling (født 14. mars 1979 fra Wuhan i Folkerepublikken Kina) er en kinesisk badmintonspiller. Hun har tilsammen fire olympiske medaljer, to gull, et sølv og en bronsemedalje.

Referanser

Eksterne lenker 
 

Kinesiske badmintonspillere
Olympiske mestere for Kina
Deltakere for Kina under Sommer-OL 2000
Badmintonspillere under Sommer-OL 2000
Medaljevinnere under Sommer-OL 2000
Deltakere for Kina under Sommer-OL 2004
Badmintonspillere under Sommer-OL 2004
Medaljevinnere under Sommer-OL 2004
Deltakere for Kina under Sommer-OL 2008
Badmintonspillere under Sommer-OL 2008
Personer fra Wuhan
Olympiske medaljevinnere i badminton
Qanat Ïslam

Qanat Ïslam (kasakhisk: ; født 13. september 1984) er en kinesisk amatørbokser som konkurrerer i vektklassen weltervekt. Silamu representerte Kina under Sommer-OL 2008 på hjemmebane, der ble nummer tre.

Eksterne lenker 
 

Kinesiske boksere
Deltakere for Kina under Sommer-OL 2004
Boksere under Sommer-OL 2004
Deltakere for Kina under Sommer-OL 2008
Boksere under Sommer-OL 2008
Medaljevinnere under Sommer-OL 2008
Weltervektsboksere
Fødsler i 1984
Olympiske medaljevinnere i boksing
Song, Fall Soft

Song, Fall Soft er et musikkalbum med Marit Sandvik, utgitt i 1995. Dette er hennes debutalbum som soloartist. På albumet deltar Jørn Øien, Øystein B. Blix, Konrad Kaspersen og Trond Sverre Hansen.

Sporliste

 «I've Never Been In Love Before»
 «Moved»
 «Cry Me a River»
 «Up Jumped Spring»
 «I Remember You»
 «Like a Lover/O Cantador»
 «Earth»
 «Motion»
 «Detour Ahead»
 «Song, Fall Soft»
 «Be My Song»

Debutalbum fra 1995
Norske musikkalbum
Fabrice Calligny

Fabrice Calligny (født 7. november 1981 i Fort-de-France på Martinique) er en fransk sprinter som spesialiserer seg på 100 meter.

Karriere 
Som junior fikk han to gull ved junior-EM i friidrett 1999 i Riga. Individuelt vant han gull på 100 meter, foran Mark Lewis-Francis, og i tillegg vant Frankrike gull på 4 x 100 meter stafett.Året etter vant han sølv på 4 x 100 meter stafett ved junior-VM i friidrett 2000, sammen Ronald Pognon, Ladji Doucouré og Leslie Djhone.

Han deltok både ved VM i friidrett 2001 og EM i friidrett 2002 uten å nå finalen. 

I august 2006 deltok han ved EM i friidrett Göteborg, der Frankrike fikk bronse på 4 x 100 stafett. Denne gang løp han sammen Oudéré Kankarafou, Ronald Pognon og David Alerte.

Referanser

Eksterne lenker 
 

Franske sprintere
Personer fra Fort-de-France
Fødsler i 1981
Calakmul

Calakmul er et mayisk arkeologisk funnsted i den meksikanske delstaten Campeche. Det befinner seg dypt i jungelen i Peténbekken-regionen, 35 kilometer fra grensa til Guatemala. Calakmul var en av de største og mektigste mayabyene i lavlandet. Byen dekker et areal på rundt 70 km² og har over 6000 byggverk. Man tror den hadde om lag 50 000 innbyggere på det meste.

Navnet Calakmul er et moderne navn. Det opprinnelige navnet var Ox Te' Tuun.

Calakmul står oppført på UNESCOs verdensarvliste.

Eksterne lenker 
 
 Calakmul hos UNESCO

Arkeologiske steder i Mexico
Mayiske arkeologiske steder
Verdensarven i Mexico
Campeche
Phormium tenax

Phormium tenax, på norsk kalt newzealandsk lin, er en evigrønn staude i dagliljefamilien. Planten stammer opprinnelig fra New Zealand og Norfolkøya.

Beskrivelse 
Planten vokser i tuer med lange sverd- og stroppeliknende blader som kan bli opptil to meter lange. Bladene er grønne, nesten olivenfargede. Blomsterstengelen vokser høyt over bladverket, med dramatiske gule og røde blomster.

Bruksområde 
Phormium tenax har vært en viktig fiberkilde for maoriene på New Zealand. Fibrene ble brukt til tradisjonsrike tekstiler, men også til tauverk og seil.

I dag er den en populær prydplanter i hager over hele verden. Den er spesielt godt tilpasset milde kystklima, og tåler godt både saltvann, vind og lave sommertemperaturer. Dette gjør planten populær i store deler av nordvest-Europa.

Eksterne lenker 
 

Aloefamilien
New Zealands flora
Tetrasykliner

Tetrasykliner er en type antibiotika, oppdaget av Benjamin Minge Duggar og først beskrevet i 1948. 

Tetrasykliner kan brukes mot hudsykdommer, som for eksempel kviser, men også mot borreliainfeksjoner ved penicillinallergi, luftveisinfeksjoner og lungebetennelse ved mistanke om Chlamydophila pneumoniae-infeksjon. 

I Norge finnes det fire tetrasykliner tilgjengelig: doksysyklin, lymesyklin, tetrasyklin og tigecyklin, hvorav kun tigecyclin kan gis intravenøst. Grunnet utbredt resistensutvikling har bruken den senere tid blitt kraftig redusert. De bør inntas med rikelig drikke (ikke melk) men utenom måltider. Det har i ulike sammenhenger vært hevdet at samtidig bruk av hormonelle p-piller av kombinasjonstype og antibiotika kan gi redusert antikonseptiv effekt. Det finnes noen få kasuistikker om uønsket graviditet, men sett i forhold til det store antall kvinner som bruker slike p-piller så er antallet kjente tilfeller få. Tetrasykliner er ofte brukt mot kviser, i en aldersgruppe der en stor andel av kvinnene også bruker p-piller.

Referanser

Eksterne lenker
Tetrasykliner, artikkel i Store norske leksikon

antibiotika
ATC J01A
Helleland prestegjeld

Helleland prestegjeld ble etablert som prestegjeld i tiden før reformasjonen og hadde frem til 1820 soknene Helleland, Heskestad og Bjerkreim. Ved kongelig resolusjon 31. januar 1820 ble Heskestad sokn overført til Lund prestegjeld. I 1988 ble Helleland sokn lagt til Egersund fellesråd i Dalane prosti. Helleland kirke ligger i soknet.

Prestegjeldet som administrativ enhet ble faset ut av Den norske kirke fra 2004 og blir ikke lenger brukt.

Eksterne lenker
 Om Helleland kirke 
 Prestegjeld og sogn i Rogaland

Eigersunds historie
Prestegjeld i Stavanger bispedømme
Runar Sannarnes

Runar Torsvik Sannarnes (født 7. april 1994 i Fjell) er en norsk volleyball- og sandvolleyballspiller.

Mest kjent er Sannarnes for å ha blitt europamester i sandvolleyball i U22-klassen i 2014. Sannarnes vant gullet sammen med Christian Sørum. Sannarnes har også spilt sandvolleyball sammen med Andreas Takvam fra Sotra. 25. juni 2011 tok disse to sølv i U19-VM i sandvolleyball.

Sannarnes spiller også volleyball i eliteserien for Nyborg Volleyballklubb. 

Runar Sannarnes er sønn av Jan Gaute Sannarnes som er tidligere landslagsspiller i volleyball. Runar går for øyeblikket på energilinjen ved Bergen Høyskole.

Referanser 

Norske volleyballspillere
Norske sandvolleyballspillere
Personer fra Fjell kommune
Fagusverket

Fagusverket er et fabrikkanlegg i byen Alfeld i den tyske delstaten Niedersachsen. Bygningen ble tegnet i 1911 av Walter Gropius og Adolf Meyer for Schuhleistenfabrik Fagus (Fagus skolestfabrikk). Som et av de første eksemplene på modernistisk arkitektur ble bygningen fredet i 1946. 25. juni 2011 ble bygningen tatt opp i UNESCOs liste over verdens kulturarv.

Historie 
Forretningsmannen Carl Benscheidt (1858–1947) ga i 1910 Walter Gropius oppdraget med å tegne en ny fabrikkbygning som skulle gi et moderne uttrykk og dessuten ligge like ved jernbanelinjen mellom Hannover og Kassel. Idag finnes foruten skolestfabrikken også et skomuseum. Fagus er latin for bøk, et treslag som er hovedelementet i produksjonen av skolester.

Bygningen ble renovert i 1984 og fra 2006 finnes i lagerbygningen en Fagus-Gropiusutstilling.

Arkitekturen 
Fagusverket som består av 10 bygninger er en hjørnesten i utviklingen av moderne arkitektur og design av industrianlegg. Det tjener alle ledd i produksjonen, lagringen og utsendingen av skolester. Fasaden består av store glassflater i kubiske former holdt sammen av stålrammer. Bygningen er ikke stor og inngir intet monumentalt inntrykk, men letthet og gjennomsiktighet. Bygningens hjørner er «åpne» i motsetning til den rådende stil som innebar at denne bygningsdelen ble utført massivt for å lage et solid uttrykk. Anlegget var forløperen til Bauhausskolen og er retningsgivende for utviklingen av moderne arkitektur i Europa og Nord-Amerika.

Litteratur 
 Wulf Schadendorf: Das Fagus-Werk Karl Benscheidt Alfeld / Leine. (Kleine Kunstführer für Niedersachsen, hefte 5.) Musterschmidt, Göttingen 1954.
 Helmut Weber: Walter Gropius und das Faguswerk. Callwey, München 1961.
 Heinrich Biermann, Norbert Hoffmann, Manfred Henke: Architektonische Kostbarkeiten im Landkreis Hildesheim. Köhler, Harsum 1993, S. 25–27.
 Annemarie Jaeggi: Fagus. Industriekultur zwischen Werkbund und Bauhaus. Jovis, Berlin 1998, ISBN 3-931321-83-5.

Referanser

Eksterne lenker 
 
 Fagus-Gropius-utstillingen i Fagusfabrukken 

Verdensarven i Tyskland
Funksjonalisme (arkitektur)
Byggverk i Niedersachsen
MF «Rauma» (1988)

MF «Rauma» er en norsk bilferje med plass til 87 personbilenheter (PBE). Ferjen eies og drives av Fjord1 MRF, og ble bygd i 1988.

Se også 
 Flåteliste for MRF

Kilder 
 Fjordfaehren.de – Tyskspråklig side om norske bilferger: Rauma

Eksterne lenker 
 
 

Norske ferger
Sjøfart i Møre og Romsdal
Skip fra 1988
1988 i Norge
Fjord1-ferger
MRF-skip
Skip bygget ved Trondheim verft
Artikler i sjøfart-prosjektet
Trine Stenberg Tviberg

Trine Dyveke Stenberg Tviberg (født 6. desember 1969) er en norsk tidligere fotballspiller. Hun spilte for IL Sandviken hele karrieren. Hun ble europamester for Norge i 1987. Hun var også med i Norges VM-tropp til VM i Kina i 1991.

Referanser 

Norske fotballspillere
Norske damelandslagsspillere i fotball
Europamestere i fotball
Fotballspillere for IL Sandviken
Cathrine Zaborowski

Cathrine Zaborowski (født 3. august 1971) er en norsk tidligere fotballspiller. Hun spilte mesteparten av karrieren for Asker. Zaborowski spilte 68 A-landskamper for Norge og scoret 7 mål. Med Asker vant hun NM i 1990 og 1991 og ble seriemester med klubben i 1988, 1989, 1991 og 1992. Hun ble uoffisiell verdensmester i 1988. Og ble også europamester i 1993, og var også med i to EM-finaler i 1989 og 1991 som begge endte med tap for Tyskland med 3-1 i 1991 og også 4-1 mot samme motstander i 1989. Og hun var også VM-finalist i 1991 hvor Norge tapte med 2-1 for USA.

Referanser

Eksterne lenker 
 

Norske fotballspillere
Norske damelandslagsspillere i fotball
Europamestere i fotball
Norgesmestere i fotball
Fotballspillere for Asker Fotball
Nordmenn av polsk opphav
Vinnere av Karolineprisen
Personer fra Oslo
Fødsler i 1971